Lausunto vaalien kehittämisestä; ajankohta, osallistumisoikeudet ja nettiäänestysjärjestelmä
94/00.001/2014
Kh § 116	1.  Oikeusministeriön vaalien ajankohtia ja kansalaisten osallistumis-
	oikeuksia selvittävä parlamentaarinen työryhmä pyytää lausuntoja 
	mietintöönsä ensisijaisesti tämän pilottivaiheessa olevan lausuntopalve
	lu.fi-palvelun kautta.Tarkoituksena on saada käyttökokemuksia palvelun 
	jatkokehittämistä varten.

	Vaalien ajankohtia ja kansalaisten osallistumisoikeuksia selvittävän, oi-
	keusministeriön asettaman parlamentaarisen työryhmän työn taustalla 
	on ns. puoluesihteeritoimikunnan lokakuussa 2013 tekemät esitykset. 
	Työryhmän tehtävänä on ollut selvittää näiden ehdotusten toteuttamista 
	ja valmistella mahdolliset lakiehdotukset.

	Oikeusministeriön asettama parlamentaarinen työryhmä ehdottaa vaalilain muuttamista siten, että kunnallisvaalit siirretään lokakuun neljännestä sunnuntaista huhtikuun kolmanteensunnuntaihin. Kunnallisvaalien 	vaalipäivä olisi sama kuin nykyisin eduskuntavaalien vaalipäivä.
	Huhtikuun kolmannesta sunnuntaista muodostuisi näin yleinen vaalipäivä. Kunnallisvaalit ja eduskuntavaalit vuorottelisivat kahden vuoden välein eikä kyse siten olisi samanaikaisesti järjestettävistä vaaleista.

	Kunnallisvaalien aikaistaminen keväälle merkitsisi käytännössä sitä, että uusi valtuusto pääsisi päättämään jo seuraavan vuoden talousarviosta ja kunnallisverosta. Näin vaalien tulos heijastuisi aikaisempaa välittömämmin kunnan toimintaan, ja uuden valtuuston vaikutusmahdollisuudet paranisivat. Pyrkimyksenä myös on, että kunnallisvaalien siirto keväälle ja huhtikuun kolmas sunnuntai yleisenä vaalipäivänä lisäisivät äänestysaktiivisuutta. Vaaleja koskevan tutkimustiedon perusteella on tosin vaikea ennakoida, miten vaalipäivän siirto vaikuttaa äänestysaktiivisuuteen.

	Työryhmä ehdottaa, että kunnallisvaalit järjestettäisiin ensimmäisen kerran huhtikuussa vuonna 2017. Vuoden 2016 säännönmukaiset kunnallisvaalit siirtyisivät vuoden 2017 huhtikuuhun, ja nykyisten, vuoden 2016 lopussa toimikautensa päättävien valtuustojen toimikautta jatkettaisiin vuoden 2017 toukokuun loppuun.			

	2.  Oikeusministeriön nettiäänestystä valmisteleva työryhmä pyytää lausuntoja väliraporttiinsa ensisijaisesti tämän pilottivaiheessa olevan lausuntopalvelu.fi-palvelun kautta. Tarkoituksena on saada käyttökokemuksia palvelun jatkokehittämistä varten.

	Oikeusministeriö on asettanut nettiäänestystä valmistelevan työryhmän 15.11.2013 alkavaksi ja 30.1.2015 päättyväksi toimikaudeksi. Tarkoituksena oli, että perinteisten äänestystapojen rinnalle kehitetään sähköiseen asiointiin perustuva äänestystapa, nettiäänestys (so. äänestäminen tietoverkon välityksellä valvomattomissa olosuhteissa), ja siten edistetään perustuslaissa turvattujen vaali- ja osallistumisoikeuksien käyttämistä. Nettiäänestystyöryhmä on antanut väliraportin 11.6.2014. Väliraporttiin voi tutustua osoitteessa:

	 http://www.oikeusministerio.fi/fi/index/julkaisut/julkaisuarkisto/1402314698804.html

Liite tiedoksi	Lausuntopyyntö 1	Vaalien ajankohdasta ja äänioikeudesta
	Lausuntopyyntö 2	Sähköisestä äänestysjärjestelmästä

	Lausuntoja pyydetään 29.8.2014 mennessä.

	Valmistelija:  kunnanjohtaja Osmo Havuaho, puh. 050 389 2100.

Kunnanjohtajan ehdotus
	
	Kunnanhallitus toteaa lausuntonaan, että 

	1) Kuntavaalien toimittaminen huhtikuussa ja valtuustokauden aloittaminen kesäkuussa mahdollistaa jokaisen valtuutetun osallistumisen myös ensimmäisen toimivuotensa talousarvion ja -suunnitelman hyväksymiseen, mikä jäntevöittää päätöksentekoa.

	Ajoituksena valtuuston toimikauden muuttaminen alkamaan kesäkuun alusta vuodesta 2017 alkaen on sopiva.

	2) Kuntalaisten vaikutusmahdollisuuksien edistämiseksi perinteisten äänestystapojen rinnalle on syytä kehittää sähköiseen asiointiin perustuva äänestystapa eli niin sanottu nettiäänestys. 

Päätös	Ehdotus hyväksyttiin yksimielisesti.

	Otteen oikeaksi todistaa  
	
	Virolahdella	 12.8.2014

	virallisesti	___________________________________
			Anita Takasuo
			keskusarkistonhoitaja

Jakelu	Oikeusministeriö